07 Oct SEPTEMBER 2015 INFOKIRI
Infokiri
September 2015
Juhatus
Aron-Antti Vaino, Mikk Kask, Annela Tammiste
1. septembril käis esimees Aron-Antti Vaino koolirahuaktusel Türil, kus allkirjastati koolirahuleping ja krooniti uus koolirahulinn – Türi.
Septembris toimusid kohtumised EÕEL-i ja TLÜ Õpilasakadeemia vahel, lepiti kokku koostööpunktid ning hakati neid realiseerima.
Ühiseid eesmärke sai seatud ka E3-ga, jagati Üldkoosolekute toimumiskuupäevi ja arutati päevakorras olevaid teemasid.
13.septembril toimus juhatuse ning tegevmeeskonna ühine koosolek.
30. septembril esines Aron-Antti Vaino Vikerraadios. Arutlusel oli haridustöötajate õiguste suurendamine.
Juhatus koostöös kultuurivaldkonnaga tegeles EÕEL-i 17. sünnipäeva organiseerimisega. Sünnipäevapeole on oodatud kõik vilistlased, aktivistid ja sõbrad. Pidu toimub 16. oktoobril kell 19.00 Tallinnas, Heatujutoas, Tammsaare tee 89.
Oma tulekust palume teada anda hiljemalt 9. oktoobriks aadressil: email@example.com
5.-6. september kogunesid XXXIII Üldkoosoleku korraldusmeeskonna liikmed oma esimesele koosolekule Tartusse.
Korraldusmeeskonda kuuluvad:
Karolin Eks
Hanna Brigita Jaanovits
Katrin Jõesaar
Anete Kõlli
Harold Lepp
Maarja Mõts
Andri Suga
Karl Tereping
Kaidi Veske
Helen Värno
XXXIII Üldkoosolek toimub 20.-22. november Paide Gümnaasiumis.
Valmis sai Eesti Õpilasesinduste Liidu uus koduleht: opilasliit.ee
Avaliku poliitika valdkond
Eleri Pilliroog
Septembrikuu algas avaliku poliitika valdkonna jaoks väga töiselt. Erinevate valdkondade vahel pandi paika koostöö suunitlused, määrati kohtumised koostööpartneritega tegevuskava täitmiseks ning korrastati protokollid suvekooli töötubadest.
11.-12. septembril esindas valdkonna juht Õpilasliitu ENLi noortekonverentsil „Osalusvabrik“, kus arutati erinevatel noori kaasavatel teemadel.
Esimest korda said kokku avaliku poliitika töögruppide liikmed. 19.-20. septembril kohtuti päikselises Tartus, Tähe Noortekeskuses. Koosolekuga liitus ka rahvusvaheliste suhete juht Mikk Tarros. Terve Eesti poolt korraldati noortele alkoholiteemaline koolitus kogumaks sisendit noorteorganisatsioonide suhtumisest keelatud ainetega ning meetmetest nende rakendamisel. Samuti veedeti koos aega erinevaid ülesandeid lahendades ning tutvuti üksteisega. Valdkond otsustas, et korraldab ka sellel aastal algklasside koolikottide kaalumise kampaania, et analüüsida, kuidas on olukord aastaga muutunud. Kampaania ise toimub oktoobrikuu viimasel koolinädalal.
23. septembril osalesid avaliku poliitika valdkonna liikmed – Dauri Paškovski, Frederik Normann, Lilian Karro, Gretel Jaanisoo ja Brita Ennok Haridus – ja Teadusministeeriumi korraldatud fookusgrupis. Selle eesmärk oli jagada isiklikku kogemust, arvamusi ja märkamisi seoses õpetajate ja õpetajaametiga. Fookusgruppide sisend tuleb abiks suurema kontseptsiooni koostamisel, kuhu on kaasatud erinevaid noorteorganisatsioone.
Liikmete valdkond
Andreanne Kallas
Septembrikuu on liikmete valdkonnal möödunud tegusalt. Kuu alguses, 5. septembril, toimus esimene valdkonna koosolek, kus tutvuti ja arutati läbi tätsamad suunad, kuhu sellel aastal liikuda.
Eriti tegusalt on organiseeritud regionaalseid koolitusi – paika on pandud meeskonnad, päevaplaanid ning aktiivselt otsitakse sündmuse toimumispaiku. Peagi hakatakse suhtlema võimalike sponsoritega.
12.-13.septembril käisid kaks valdkonna liiget Anni Sikk ja Laura-Liis Moritz Idee24 koolitusel, kust ammutati uusi ideid ja teadmisi.
16.septembril osales valdkonna juht Andreanne Kallas ja valdkonna liige Anett Veske “Tegusate Eesti Noorte” aruteluõhtul. Seal arutati Islamiriigi (ISISe) senisest tõusust ja probleemidest, mille käigus sai oma silmaringi avardada ning ka enda seisukohta avaldada.
Kultuurivaldkond
Anna Leena Tae
Septembris toimus esimest korda kultuurivaldkonna projekti- ja korraldusgrupi ühine koosolek.
Päevakorras oli üksteisega esmalt tuttavaks saada, räägiti lähenevatest sündmustest ja projektidest ning lisaks käis meile projekti –ja meeskonnakoolitust tegemas Õpilasliidu vilistlane Natali Joonas.
Terve kuu vältel sai aktiivselt tegeletud kultuurivaldkonna aasta tegevusplaani koostamisega.
Hetkel oleme usinasti korraldamas Liidu lähenevat 17. sünnipäeva ning vilistlasõhtut, mis leiab aset 16. oktoobril Heatujutoas Tallinnas. Kohale on kutsutud kõik Liidu vilistlased ja praegused valdkondade aktivistid. Palume kõigil oma tulekust teada anda aadressile firstname.lastname@example.org.
Rahvusvaheliste suhete valdkond
Mikk Tarros
Septembrikuu möödus rahvusvaheliste suhete valdkonna juhil väga töiselt. 6.-12. septembril viibis valdkonna juht Mikk Tarros Brüsselis, kus toimus üle Euroopaline OBESSU rahvusvaheliste suhete juhtide koolitus. Nädalase väljaõppe käigus saadi palju sisendit Euroopa Liitu ning õpilasõigusi kajastavatel teemadel ja jagati näpunäiteid tulevaks tegevusaastaks. Samuti loodi palju uusi kontakte ning arutati ühiste koostöövõimaluste üle tulevikus. Rohkem infot ning pilte sündmuse kohta saate näha siit: https://www.facebook.com/media/set/?set=a.10153087596707694.1073741829.274433177693&type=3
Avaliku poliitika ning rahvusvaheliste suhete valdkonna sidemete suurendamiseks külastas valdkonna juht 20. septembril toimunud esimest avaliku poliitika koosolekut, kus tutvuti uue meeskonnaga ning viidi ennast kurssi AP tegevusaasta plaanidega, samuti vaadati üle võimalikud koostööpunktid.
27. septembril kohtus praegune rahvusvaheliste suhete juht Mikk Tarros endise juhi ning praeguse vilistlase Kristen Aigroga. Koos vesteldi praegustest plaanidest, jagati kogemusi ning arutati tulevaste ettevõtmiste üle tulevikus.
Kommunikatsioonivaldkond
Epp Sillukse
Kommunikatsiooni valdkonna september möödus huvitavalt.
13. september toimus tegevmeeskonnal ja juhatusel koosolek, kus analüüsiti möödunut ja arutati tuleviku üle. Kommunikatsiooni peamine pidepunkt on meediatiimi maksimaalne rakendamine ning meediakajastus.
Kuu viimasel poolel tegeleti vana tegevuskava uuendamisega ning valmistati ette saabuvat meediatiimi koosolekut.
Tegevuskava sai endale juurde nii mõnegi mahuka punkti ning suurem töö ootab veel ees!